Alsószentiván Község Önkormányzata Képviselő-testületének
1/2017. (II. 15.) önkormányzati rendelete
az önkormányzat 2017. évi költségvetéséről 

Alsószentiván Község Önkormányzatának Képviselő-testülete az Alaptörvény 32. cikk (2) bekezdésében kapott felhatalmazás alapján eredeti jogalkotói hatáskörében az Alaptörvény 32. cikk (1) bekezdés f) pontjában meghatározott feladatkörében eljárva a következőket rendeli el:

1. Általános rendelkezés

1. §	Alsószentiván Község Önkormányzata (továbbiakban: önkormányzat) önállóan működő és gazdálkodó költségvetési szervvel és önállóan működő költségvetési szervvel nem rendelkezik.

2. Az önkormányzat 2017. évi költségvetése

2. § 	Alsószentiván Község Önkormányzata Képviselő-testülete (a továbbiakban: képviselő-testület) az önkormányzat 2017. évi költségvetése bevételeinek főösszegét 85.247.000 Ft-ban, kiadásainak főösszegét 85.247.000 Ft-ban állapítja meg.

3. A költségvetési bevételek

3. § 	(1) Az önkormányzat 2017. évi működési és felhalmozási célú bevételei előirányzatait az 1. melléklet tartalmazza.
	(2) Az önkormányzat 2017. évi költségvetési kiemelt bevételi előirányzatait a képviselő-testület az alábbiak szerint állapítja meg:
a) működési célú bevételek államháztartáson belülről                             56.703.000 Ft
b) közhatalmi bevételek	     9.350.000 Ft
c) működési bevételek 	     5.350.000 Ft
d) működési célú átvett pénzeszközök áht-on belülről                                            0 Ft
e) felhalmozási célú támogatások áht-on belülről                                      1.166.000 Ft
f) pénzmaradvány felhasználás  	   12.678.000 Ft

4. A költségvetési kiadások

4. §	(1) Az önkormányzat 2017. évi működési és felhalmozási célú kiadási előirányzatait a 2. melléklet tartalmazza.

(2) Az önkormányzat 2017. évi költségvetési kiemelt kiadási előirányzatait a képviselő-testület az alábbiak szerint állapítja meg:
a) működési költségvetés	84.081.000 Ft
      aa) személyi jellegű kiadások: 	31.842.000 Ft
      ab) munkaadókat terhelő járulékok és
      szociális hozzájárulási adó: 	  4.243.000 Ft
      ac) dologi jellegű kiadások: 	27.897.000 Ft
      ad) működési célú pénzeszköz átadás:		           8.988.000 Ft
      ae) szociális juttatások:	10.723.000 Ft
      af) finanszírozási kiadások                                             948.000 Ft

b) felhalmozási költségvetés                                                                    1.166.000 Ft
      ba) intézményi beruházások	 1.166.000  Ft
      bb) felújítások	                0 Ft
      bc) kormányzati beruházások	                0 Ft
      bd) lakástámogatás	                0 Ft
      be) lakásépítés	                0 Ft
      bf) egyéb felhalmozási kiadások 	                0 Ft

5. §	(1) A felhalmozási célú kölcsön és kamata visszafizetési kötelezettségének előirányzatát a 3. melléklet tartalmazza.

6. § 	Az önkormányzat működésének általános támogatását a 4. melléklet tartalmazza.

7. §	Az önkormányzat által a lakosságnak juttatott támogatásokat, szociális, rászorultsági jellegű ellátásokat az 5. melléklet adja meg. 

8. §	Az önkormányzat európai uniós forrásból finanszírozott támogatással megvalósuló programok, projektek megvalósítását nem tervezi.

9. §	A képviselő-testület az önkormányzat éves létszám-előirányzatát és a közfoglalkoztatottak éves létszám-előirányzatát a 6. mellékletben feltüntetettek szerint állapítja meg. 

10. §	A működési célú és felhalmozási célú pénzeszközátadások, támogatásértékű működési kiadások előirányzatait a 7. melléklet tartalmazza.

11. §	(1)	Az önkormányzat a költségvetési évben nem tervez olyan fejlesztési célt, amelynek megvalósításához Magyarország gazdasági stabilitásáról szóló 2011. évi CXCIV. törvény (a továbbiakban: Stabilitási tv.) 3. § (1) bekezdése szerinti adósságot keletkeztető ügylet megkötése válik vagy válhat szükségessé.

(2)	Az önkormányzat helyi adó és egyéb közhatalmi bevételei előirányzatait a 8. melléklet tartalmazza.

(3)	A Stabilitási tv. 3. § (1) bekezdése szerinti adósságot keletkeztető ügyletekből és kezességvállalásokból fennálló kötelezettségeit az adósságot keletkeztető ügyletek futamidejének végéig, illetve a kezesség érvényesíthetőségéig, és a Stabilitási tv. 45. § (1) bekezdés a) pontja felhatalmazása alapján kiadott jogszabályban meghatározottak szerinti saját bevételeit a rendelet 9. melléklete tartalmazza.

5. A költségvetés végrehajtására vonatkozó szabályok

12. §	(1) Az önkormányzat belső ellenőrzési feladatait külön szerződés alapján végzi.

	(2) A képviselő-testület a jóváhagyott kiadási és bevételi előirányzatok közötti átcsoportosítás jogát a polgármesterre ruházza át 1.000.000 Ft értékhatárig, a képviselő-testület utólagos tájékoztatása és jóváhagyási kötelezettsége mellett. 

	(3)A képviselő-testület a költségvetési rendeletét negyedévente, a negyedév utolsó hónapjában esedékes ülésén módosítja. Az államháztartásról szóló 2011. évi CXCV. törvény 34. § (4) bekezdésének második mondatában foglaltak bekövetkezte esetén a költségvetési rendeletet az intézkedés kihirdetését soron következő képviselő-testületi ülésen kell módosítani

	(4) Az éves költségvetésben nem szereplő, év közben jelentkező feladatok megvalósítására, amennyiben annak fedezete biztosított a polgármester vállalhat kötelezettséget 500.000 Ft értékhatárig, a képviselő-testület soron következő ülésén történő utólagos tájékoztatási és jóváhagyási kötelezettsége mellett.

13. §	(1) A tartalékkal való rendelkezés a képviselő-testület hatásköre.

	(2) Az önkormányzati gazdálkodás során az év közben létrejött hiány finanszírozásának módja hitel felvétele. A hitelműveletekkel kapcsolatos hatáskörök a képviselő-testületet illetik meg.

	(3) Az önkormányzati gazdálkodás során év közben létrejött költségvetési többletet számlavezető pénzintézeti pénzlekötés útján lehet hasznosítani.

	(4) A (3) bekezdésben meghatározott pénzügyi műveletek lebonyolítása 1.000.000 Ft értékhatárig a polgármester, az ezt meghaladó összegű költségvetési többlet felhasználása a képviselő-testület hatáskörébe tartozik.

	(5) A képviselő-testület a jóváhagyott kiemelt előirányzatokon belül a részelőirányzatoktól előirányzat módosítás nélkül is eltérhet.

6. Záró rendelkezés

14. §	Ez a rendelet a kihirdetését követő napon lép hatályba.

  Husvéth Imre					Csalovszkiné Mezei Zsuzsanna
  polgármester						          jegyző

Ez a rendelet a mai napon kihirdetésre került.

Alsószentiván, 2017. február 15.

								Csalovszkiné Mezei Zsuzsanna
          jegyző



